Proiect

PARLAMENTUL REPUBLICII MOLDVA

L E G E

pentru completarea Codului fiscal nr.1163-XIII din 24 aprilie 1997

Parlamentul adoptă prezenta lege organică.

**Articol unic. –** Codul fiscal nr. 1163-XIII din 24 aprilie 1997 (republicat în Monitorul Oficial al Republicii Moldova, ediţie specială din 8 februarie 2007) cu modificările ulterioare, se modifică şi se completează după cum urmează:

1. La articolul 283, alineatul (1), după litera c) se introduce litera c1)cu următorul cuprins: „c1) întreprinderile administratoare şi rezidenţii parcurilor industriale, pentru imobilele amplasate în cadrul parcului industrial, pe o perioadă de cinci ani după înregistrarea în calitate de întreprinderi administratoare sau de rezidenţi ai parcului industrial;”

2. La articolul 295:

alineatul unic devine alineatul (1);

în alineatul (1), după litera c) se introduce litera c1)cu următorul cuprins: „ c1) tuturor taxelor locale – întreprinderile administratoare şi rezidenţii parcurilor industriale, care îşi desfăşoară activităţile exclusiv în cadrul parcului industrial, pe o perioadă de cinci ani după obţinerea titlului de întreprindere administratoare sau de rezident ai parcului industrial;”;

se completează cu alineatul (2) cu următorul conţinut:

„(2) În cazul în care dreptul la scutirea de plată a taxelor locale se naşte sau se stinge pe parcursul anului fiscal, recalcularea impozitului se efectuează, începînd cu trimestrul imediat următor trimestrului în care persoana are sau nu are dreptul la această scutire.”

**PREŞEDINTELE PARLAMENTULUI Igor CORMAN**